Predkladacia správa

Predkladaný materiál obsahuje informáciu o priebehu a výsledkoch návštevy predsedu Európskeho parlamentu Pata Coxa v Slovenskej republike, ktorá sa uskutočnila v „predvečer“ volieb do Európskeho parlamentu. Cieľom návštevy predsedu Európskeho parlamentu bolo okrem stretnutia s najvyššími ústavnými činiteľmi priblíženie tejto inštitúcie občanom, vysvetľovanie jeho dôležitosti a postavenia v štruktúrach EÚ a celkové povzbudenie občanov k účasti na voľbách.